               EUROPSKA KOMISIJA
            Bruxelles, 20.1.2016.
            COM(2016) 1 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji (zahtjev iz Belgije – EGF/2015/007 BE/Hainaut – Namur Glass)

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  1
                (dalje u tekstu: „Uredba o EGF-u”).

               2.Dana 19. kolovoza 2015. Belgija je podnijela zahtjev EGF/2015/007 BE/Hainaut – Namur Glass za financijski doprinos iz EGF-a, nakon otpuštanja
                  2
                u ekonomskom sektoru razvrstanom u odjeljak 23 NACE-a Rev. 2 (Proizvodnja ostalih nemetalnih mineralnih proizvoda) u regijama razine NUTS 2 Hainautu (BE32) i Namuru (BE35) u Belgiji.

               3.Nakon ocjenjivanja tog zahtjeva Komisija je u skladu sa svim primjenjivim odredbama Uredbe o EGF-u donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za dodjelu sredstava iz EGF-a

                        EGF/2015/007 BE/Hainaut-Namur Glass

                        Država članica

                        Belgija

                        Predmetne regije (razina NUTS
                           3
                         2)

                        Hainaut (BE32)

                        Namur (BE35)

                        Datum podnošenja zahtjeva

                        19. kolovoza 2015.

                        Rok za potvrđivanje primitka zahtjeva

                        2. rujna 2015.

                        Rok za podnošenje zahtjeva za dodatne informacije

                        2. rujna 2015.

                        Rok za dostavu dodatnih informacija

                        28. listopada 2015.

                        Rok za dovršetak ocjenjivanja

                        20. siječnja 2016.

                        Intervencijski kriterij

                        Članak 4. stavak 2. Uredbe o EGF-u

                        Broj predmetnih poduzeća

                        2

                        Sektor ekonomske djelatnosti

                        (odjeljak NACE-a Rev. 2)
                           4

                        Odjeljak 23 (Proizvodnja ostalih nemetalnih mineralnih proizvoda)

                        Referentno razdoblje (devet mjeseci):

                        31. kolovoza 2014. – 31. svibnja 2015.

                        Broj otpuštanja tijekom referentnog razdoblja

                        412

                        Ukupan broj prihvatljivih korisnika

                        412

                        Ukupan broj ciljanih korisnika

                        412

                        Broj ciljanih mladih ljudi koji nisu zaposleni, ne školuju se i ne osposobljavaju (NEET)

                        100

                        Proračun za usluge prilagođene potrebama (EUR)

                        1 758 507

                        Proračun za provedbu EGF-a
                           5
                         (EUR)

                        67 400

                        Ukupan proračun (EUR)

                        1 825 907

                        Doprinos iz EGF-a (60 %) (EUR)

                        1 095 544

               OCJENA ZAHTJEVA

               Postupak

               4.Belgija je 19. kolovoza 2015. podnijela zahtjev EGF/2015/007 BE/Hainaut – Namur Glass u roku od 12 tjedana od datuma na koji su ispunjeni intervencijski kriteriji utvrđeni člankom 4. Uredbe o EGF-u. Unutar dva tjedna od dana podnošenja zahtjeva Komisija je potvrdila njegov primitak te je istodobno od Belgije zatražila dodatne informacije. Te su dodatne informacije dostavljene unutar osam tjedana, nakon što je rok na opravdan zahtjev Belgije produljen za dva tjedna. Rok od 12 tjedana od dana primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 20. siječnja 2016.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 412 radnika koji su proglašeni viškom u ekonomskom sektoru razvrstanom u odjeljak 23 NACE-a Rev. 2 (Proizvodnja ostalih nemetalnih mineralnih proizvoda). Do otpuštanja je u predmetnim poduzećima došlo u belgijskim regijama Hainautu (BE32) i Namuru (BE35) obuhvaćenima razinom NUTS 2.

                        Poduzeća i broj otpuštanja u referentnom razdoblju

                        AGS Glass

                        144

                        Saint-Gobain Glass

                        268

                        Ukupan broj poduzeća: 2

                        Ukupan broj otpuštanja:

                        412

                        Ukupan broj samozaposlenih osoba koje su prestale obavljati svoju djelatnost:

                        0

                        Ukupan broj prihvatljivih radnika i samozaposlenih osoba:

                        412

               Intervencijski kriteriji

               6.Belgija je podnijela zahtjev na temelju intervencijskih kriterija iz članka 4. stavka 2., odstupajući od kriterija iz članka 4. stavka 1. točke (b) Uredbe o EGF-u kojima se propisuje najmanje 500 otpuštanja u referentnom razdoblju od devet mjeseci u poduzećima koja djeluju u istom ekonomskom sektoru definiranom u odjeljku NACE-a Rev. 2 i smještenima u jednoj regiji ili u dvjema susjednim regijama razine NUTS 2 u državi članici..U regijama razine NUTS 2 Hainautu (B32) i Namuru (B35) došlo je do ukupno 412 otpuštanja.

               7.Za ovaj je zahtjev devetomjesečno referentno razdoblje trajalo od 31. kolovoza 2014. do 31. svibnja 2015.

               Izračun broja otpuštanja i prestanaka djelatnosti

               8.Broj otpuštanja tijekom referentnog razdoblja izračunan je na sljedeći način:

               –412 od datuma na koji je poslodavac obavijestio radnika o otpuštanju ili raskidu ugovora o radu.

               Prihvatljivi korisnici

               9.Ukupan broj prihvatljivih korisnika iznosi 412.

               Veza između otpuštanja i velikih strukturnih promjena u tokovima svjetske trgovine nastalih zbog globalizacije

               10.Kako bi se utvrdila veza između otpuštanja i velikih strukturnih promjena u tokovima svjetske trgovine nastalih zbog globalizacije, Belgija iznosi argument da je trgovina proizvodima od stakla u Uniji posljednjih godina ozbiljno narušena. Dok je u razdoblju od 2000. do 2013. potražnja u Europi stagnirala, uvoz se dramatično povećao, a strani su proizvođači zauzeli sve veći dio europskog tržišta
                  6
               . To se može objasniti činjenicom da je zbog viška proizvodnog kapaciteta u Aziji (posebno u Kini) došlo do pritiska na sniženje cijena s kojim se europski proizvođači teško nose zbog viših troškova proizvodnje i strožih ekoloških normi, osobito emisijskih kvota
                  7
                CO2. Iako je u gospodarstvima u razvoju potražnja porasla, Europa nije uspjela povećati svoj tržišni udio na izvoznim tržištima. Ako promatramo sektor ravnog stakla na koji se odnosi ovaj zahtjev, u razdoblju od 2007. do 2012. proizvodnja u Europi smanjila se za 20 %
                  8
               . U razdoblju od 2000. do 2010. zaposlenost u cjelokupnom staklarskom sektoru u Europi smanjila se za 32 % (posebno u Njemačkoj, Poljskoj, Francuskoj i Belgiji)
                  9
               . Godine 2009. prvi je put od sredine šezdesetih proizvodnja stakla u Belgiji pala ispod 1 milijuna tona, dok se 2011., kao i 2012. smanjila za dodatnih 5 %
                  10
               . Preostali europski proizvođači većinu proizvodnje premještaju u Aziju pa se europsko zapošljavanje u tom sektoru smanjilo za 12 % od 2010. te za 27 % od 2000.

               11.Dosad je za sektor proizvodnje ostalih nemetalnih mineralnih proizvoda podneseno pet zahtjeva za doprinos iz EGF-a, od kojih su se dva (uključujući ovaj) temeljila na učincima globalizacije na trgovinu, a tri na svjetskoj financijskoj i gospodarskoj krizi.

               Događaji koji su doveli do otpuštanja i prestanaka djelatnosti

               12.Događaj koji je doveo do tih otpuštanja zatvaranje je dva proizvodna postrojenja u Valoniji čiji su vlasnici poduzeća AGC Europe SA i Saint-Gobain Glass Benelux. Ta su se dva proizvodna pogona nalazila u regijama Hainautu i Namuru. Poduzeće AGC Europe SA uložilo je više od 48 milijuna EUR u svoj pogon u Rouxu (Hainaut) u razdoblju od 2006. do 2010., ali zbog vrlo konkurentnih azijskih proizvođača (najvećim dijelom iz Kine i Japana) i nepovoljne gospodarske situacije u kojoj se i dalje nalazila Europa moralo je 2014. obustaviti proizvodnju. Godine 2013. poduzeće Saint-Gobain Glass Benelux suočilo se sa sličnim problemima u proizvodnji stakla jer su zbog viška proizvodnog kapaciteta na Dalekom istoku azijski proizvođači uzrokovali neodrživ pritisak na cijene. Poduzeće Saint-Gobain Glass Benelux obustavilo je 2014. proizvodnju u svojem pogonu u Auvelaisu (regija Namur).

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               13.Valonija je regija nadaleko poznata po tradiciji staklarstva te se u njoj nalaze brojna velika poduzeća. Međutim, nekoliko se njih posljednjih godina suočilo s poteškoćama, posebno od 2008. kad je započela financijska i gospodarska kriza. U razdoblju od 2007. do 2012. broj se radnih mjesta u staklarskom sektoru u regijama Namuru i Hainautu smanjio sa 3 940 na 3 170 (– 19 %)
                  11
               . Tu situaciju još više otežava činjenica da se proizvodnja smanjuje u cijelom proizvodnom sektoru u Valoniji, zbog čega je 2013. izgubljeno 1 236 radnih mjesta, a 2014. njih 1 878. Konkretno, regija Hainaut suočava se s teškom situacijom na tržištu rada, uz stopu zaposlenosti od 52,7 % (9,2 postotna boda nižu od nacionalnog prosjeka) i stopu nezaposlenosti od 14,5 % (5,9 postotnih bodova višu od nacionalnog prosjeka
                  12
               ). I u Namuru su podaci o nezaposlenosti i zaposlenosti negativni u usporedbi s nacionalnim prosjekom. Tržišta rada tih dviju regija nadalje karakterizira visok udio nedovoljno kvalificirane radne snage (gotovo polovina tražitelja zaposlenja u Namuru te nešto više od polovine tražitelja zaposlenja u Hainautu nisu završili srednju školu). Zbog smanjenja proizvodnje u čitavom proizvodnom sektoru ciljnoj će skupini iz ovog zahtjeva biti teže pronaći sličan posao te će sigurno morati unaprijediti svoje vještine.

               Objašnjenje izvanrednih okolnosti na kojima se temelji prihvatljivost zahtjeva

               14.Belgija tvrdi da bi se ovaj zahtjev zbog izvanrednih okolnosti koje su uvelike utjecale na zaposlenost i na lokalno, regionalno ili nacionalno gospodarstvo trebao svakako izjednačiti sa zahtjevom iz članka 4. stavka 1. točke (b) Uredbe o EGF-u, unatoč činjenici da je tijekom referentnog razdoblja od devet mjeseci otpušteno manje od 500 radnika. Staklarski je sektor tradicionalno smatran važnim sektorom u Valoniji. U toj se regiji nalazi više od trećine proizvodnih jedinica staklarskog sektora i 58 % radnih mjesta u tom sektoru u Belgiji. Grupa Saint-Gobain morala je 2013. zatvoriti još jedno proizvodno postrojenje u Valoniji, za koje je podnesen zahtjev EGF/2013/011 BE/Saint-Gobain Sekurit. Štoviše, 12,3 % radne snage u predmetnim regijama zaposleno je u proizvodnji u kojoj je od 2007. zabilježen pad zaposlenosti od 8 postotnih bodova. Gubitak radnih mjesta u staklarskom sektoru znatno je važniji u Hainautu i Namuru u usporedbi s Valonijom ili čitavom Belgijom (broj radnih mjesta smanjio se za 19 %). Izvanredne okolnosti povezane s ovim slučajem potvrdila su i belgijska nadležna tijela upućujući na nepovoljno stanje tržišta rada u tim dvjema regijama, čemu svjedoče stope zaposlenosti niže od prosjeka, visok udio nekvalificirane radne snage i velika dugotrajna nezaposlenost u tim regijama (36,4 % u Namuru i 39,0 % u Hainautu).

               Ciljani korisnici i predložene mjere

               Ciljani korisnici

               15.Predviđa se da će u mjerama sudjelovati 412 radnika koji su proglašeni viškom. U nastavku se nalazi podjela tih radnika po spolu, državljanstvu i dobnoj skupini.

                        Kategorija

                        Broj
                           ciljanih korisnika

                        Spol:

                        muškarci:

                        403

                        (97,82 %)

                        žene:

                        9

                        (2,18 %)

                        Državljanstvo:

                        građani EU-a:

                        405

                        (98,30 %)

                        građani ostalih zemalja:

                        7

                        (1,70 %)

                        Dobna skupina:

                        15 – 24 godine:

                        0

                        (0 %)

                        25 – 29 godina:

                        22

                        (5,34 %)

                        30 – 54 godine:

                        293

                        (71,12 %)

                        55 – 64 godine:

                        97

                        (23,54 %)

                        stariji od 64 godine:

                        0

                        (0 %)

               16.Usto, Belgija će osigurati usluge prilagođene potrebama sufinancirane iz EGF-a za najviše 100 mladih iz regije Hainaut koji nisu zaposleni, ne školuju se i ne osposobljavaju (NEET) i koji su na dan podnošenja zahtjeva mlađi od 25 godina jer je do 144 otpuštanja iz stavka 15. došlo u regiji Hainaut (B32) svrstanoj u razinu NUTS 2, a koja je prihvatljiva u okviru Inicijative za zapošljavanje mladih.

               17.Stoga se predviđa se da će u mjerama sudjelovati ukupno 512 ciljanih korisnika, uključujući NEET-ove.

               Prihvatljivost predloženih mjera

               18.Usluge prilagođene potrebama koje će se osigurati radnicima proglašenima viškom i NEET-ovima sastoje se od sljedećih mjera:

               –potpora/usmjeravanje/integracija: ovim se skupom usluga nadograđuju uobičajene aktivnosti koje provode odjeli za pronalazak novog posla. Usluge će pružati skupina specijaliziranog osoblja FOREM-a
                  13
                u partnerstvu s organizacijama koje zastupaju bivše radnike kako bi se sudionike potaknulo na sudjelovanje u mjerama te kako bi im se pružila pomoć s administrativnim postupcima. Usluge se zajednički pružaju svim otpuštenim radnicima u namjenskim prostorima kako bi se olakšao njihov međusobni kontakt. Uslugama su obuhvaćene tri vrste aktivnosti: i. skupne informacije o tehnikama traženja posla (sastavljanje životopisa i molbe za posao, upotreba mrežnih resursa itd.); ii. pojedinačni razgovori sa savjetnikom iz FOREM-a (ocjena vještina, razvoj karijere, usmjeravanje kad je riječ o osposobljavanju itd.); iii. slobodan i otvoren pristup alatima za traženje posla (informatičkoj opremi povezanoj s internetom, telefonu, specijaliziranoj dokumentaciji itd.),

               –olakšavanje traženja posla: FOREM će provesti posebne aktivnosti kako bi se radnicima pomoglo pri traženju posla i prevladavanju poteškoća povezanih s pronalaženjem novog posla. One uključuju sastanke otpuštenih radnika i mogućih poslodavaca (usluga posredovanja), posjete poduzećima, sastanke s osobama koje traže nove kadrove radi pripreme za razgovor za posao i razmjene iskustava s drugim radnicima koji su se već prekvalificirali ili su nakon kolektivnog otpuštanja pronašli posao,

               –integrirano osposobljavanje: FOREM, Centres de competences ili IFAPME
                  14
                provodit će niz posebnih tečajeva osposobljavanja. Kao prvi korak, osoblje FOREM-a pomoći će svim sudionicima da odrede vlastite poslovne ciljeve te će ih usmjeravati prema jednom od ponuđenih modula za osposobljavanje. Po svršetku svakog modula za osposobljavanje mogu se ocijeniti i dokumentirati nove vještine. Ovisno o vrsti osposobljavanja i području kompetencija, sudionicima će se uručiti formalna potvrda o stečenim vještinama (tj. potvrda o stručnoj osposobljenosti), potvrda o pohađanju (kad je riječ o kompetencijama ili zanimanjima za koje ne postoji formalna potvrda) ili potvrda o vrednovanju vještina (za vještine i kompetencije stečene izvan formalnih tečajeva osposobljavanja),

               –prijenos iskustva: iskusni radnici mogu unaprijediti vlastite vještine i znanje tako što će postati učitelji ili voditelji osposobljavanja u području tehničkog obrazovanja. FOREM i savezi raznih grana u području tehničkog obrazovanja razvit će poseban modul za podizanje svijesti i predosposobljavanje kako bi odgovarajuće radnike potaknuli da postanu strukovni učitelji,

               –potpora za pokretanje poduzeća: radnici koji razmišljaju o osnivanju vlastitog poduzeća tijekom cijelog će postupka dobivati savjete i potporu. Tom potporom obuhvaćene su dvije glavne aktivnosti: i. skupni informativni sastanci radi podizanja svijesti o mogućnostima pokretanja posla, pružanja pravnih informacija i informacija o mjerama kojima se podupire pokretanje posla; ii. pojedinačni razgovori sa zainteresiranim radnicima na kojima će se pregledati njihovi planovi i na kojima će ih se povezati s organizacijama za potporu poslovanju i pružateljima usluga,

               –potpora za skupne projekte: specijalizirano konzultantsko tijelo i odjel za pronalazak novog posla usmjeravat će i podupirati radnike koji razmišljaju o zajedničkom osnivanju „socijalnog poduzeća”. Ta potpora uključuje sastanke na kojima će se pružati informacije i podizati svijest o pokretanju posla i osnovnim upravljačkim vještinama te savjetovati sudionike kako osnovati poduzeće (npr. izrada poslovnog plana, sastavljanje pravnog statuta, marketing itd.). Zahtjev ocjenjuje i o dodjeli bespovratnih sredstava odlučuje odbor za potporu koji čine predstavnici udruga poslodavaca, sindikata i FOREM-a. Svakom radniku uključenom u projekt mogu se odobriti bespovratna sredstva u iznosu od 5 000 EUR (sredstva su objedinjena za sve radnike koji sudjeluju u projektu). Bespovratnim sredstvima mogu se financirati kupnja opreme i robe, promidžba, konzultantske usluge, osposobljavanje itd. Konzultantsko tijelo upravljat će bespovratnim sredstvima i izvješćivati FOREM o namjeni rashoda (računi i popratna dokumentacija),

               –naknade: sudionicima će biti dostupne i naknada za traženje posla te naknada za osposobljavanje.

               Usluge prilagođene potrebama koje će se pružati NEET-ovima temelje se na sličnom pristupu, kako je prethodno opisan, i sastoje se od sljedećih mjera:

               –mobilizacija i usmjeravanje: detaljnim će se profiliranjem omogućiti mladima da odmah nastave s obrazovanjem/osposobljavanjem ili da sudjeluju u posebnoj uvodnoj obuci osmišljenoj radi izgradnje samopouzdanja i utvrđivanja interesa,

               –osposobljavanje: FOREM, Centres de competences ili IFAPME provodit će niz posebnih tečajeva osposobljavanja,

               –unaprjeđenje vještina prilagođeno potrebama: za svakog će NEET-a koji sudjeluje u ovoj mjeri biti osmišljen plan unaprjeđenja vještina prilagođen potrebama,

               –naknade: sudionicima će biti ponuđene i naknada za traženje posla te naknada za osposobljavanje.

               19.Navedene predložene mjere aktivne su mjere na tržištu rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               20.Belgijska nadležna tijela dostavila su zatražene podatke o djelovanjima koja predmetno poduzeće mora provesti na temelju nacionalnog zakonodavstva ili kolektivnih ugovora. Potvrdila su da financijski doprinos iz EGF-a neće biti zamjena za te mjere.

               Procijenjeni proračun

               21.Predviđeni ukupni troškovi iznose 1 825 907 EUR, a sastoje se od rashoda za usluge prilagođene potrebama u iznosu od 1 758 507 EUR i rashoda za aktivnosti pripreme, upravljanja, informiranja i promidžbe te nadzora i izvješćivanja u iznosu od 67 400 EUR.

               22.Ukupan financijski doprinos zatražen iz EGF-a iznosi 1 095 544 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak po sudioniku
                        (u EUR)
                           15

                        Predviđeni ukupni troškovi

                        (u EUR)

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Preraspodjela (Reconversion)

                        Potpora/usmjeravanje/integracija (Accompagnement/Orientation/Insertion)

                        412

                        2 378

                        979 602

                        Olakšavanje traženja posla (Dynamisation de la recherche d'emploi)

                        100

                        325

                        32 500

                        Osposobljavanje (Formation)

                        Integrirano osposobljavanje (Formations intégrées)

                        140

                        849

                        118 850

                        Prijenos iskustva (Transmission d'expérience)

                        6

                        1 000

                        6 000

                        Promicanje poduzetništva (Aide à la creation d'emploi)

                        Potpora za pokretanje poduzeća (Autocreation d'emploi individuelle)

                        100

                        350

                        35 000

                        Potpora za skupne projekte (Soutien à l'emergence de projets collectifs)

                        10

                        8 000

                        80 000

                        NEET-ovi: mobilizacija i usmjeravanje (Mobilisation et orientation)

                        100

                        3 215

                        321 510

                        NEET-ovi: Integrirano osposobljavanje (Formations intégrées)

                        50

                        850

                        42 500

                        NEET-ovi: unaprjeđenje vještina prilagođeno potrebama (Remédiation et mise à niveau)

                        35

                        1 300

                        45 500

                        Međuzbroj (a):

                        Postotak paketa usluga prilagođenih potrebama

                        –

                        1 661 462

                        (94,48 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        naknada za traženje posla (Allocations de recherche d'emploi)

                        412

                        139

                        57 423

                        naknada za osposobljavanje (Allocations de formation)

                        140

                        88

                        12 372

                        NEET-ovi: naknada za traženje posla (Indemnités stagiaires recherche d'emploi)

                        100

                        210

                        21 000

                        NEET-ovi: naknada za osposobljavanje (Indemnités stagiaires formation)

                        50

                        125

                        6 250

                        Međuzbroj (b):

                        Postotak paketa usluga prilagođenih potrebama:

                        –

                        97 045

                        (5,52 %)

                         Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        0

                        2. Upravljanje

                        –

                        13 400

                        3. Informiranje i promidžba

                        –

                        45 000

                        4. Nadzor i izvješćivanje

                        –

                        9 000

                        Međuzbroj (c):

                        Postotak ukupnih troškova:

                        –

                        67 400

                        (3,69 %)

                        Ukupni troškovi (a + b + c):

                        –

                        1 825 907

                        Doprinos iz EGF-a (60 % ukupnih troškova)

                        –

                        1 095 544

               23.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u ne prelaze 35 % ukupnih troškova usklađenog paketa usluga prilagođenih potrebama. Te mjere ovise o aktivnom sudjelovanju ciljanih korisnika u traženju posla ili aktivnostima osposobljavanja.

               24.Belgija je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 15 000 EUR po korisniku.

               Razdoblje prihvatljivosti rashoda

               25.Belgija je ciljanim korisnicima počela pružati usluge prilagođene potrebama 10. rujna 2014. Stoga će rashodi za te mjere zadovoljavati uvjete za financijski doprinos iz EGF-a u razdoblju od 10. rujna 2014. do 19. kolovoza 2017.

               26.Belgija je počela ostvarivati administrativne rashode za provedbu EGF-a 9. srpnja 2014. Rashodi za aktivnosti pripreme, upravljanja, informiranja i promidžbe te nadzora i izvješćivanja stoga su prihvatljivi za financijski doprinos iz EGF-a od 9. srpnja 2014. do 19. veljače 2018.

               Komplementarnost s mjerama koje se financiraju iz nacionalnih fondova ili fondova Unije

               27.Izvori nacionalnog pretfinanciranja ili sufinanciranja su valonska javna služba za zapošljavanje (FOREM) i regija Valonija.

               28.Belgija je potvrdila da se za navedene mjere za koje se prima financijski doprinos iz EGF-a neće primati i financijski doprinos iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               29.Belgija je navela da je usklađeni paket usluga prilagođenih potrebama sastavljen u dogovoru sa svim dionicima, uključujući socijalne partnere, poduzeća i javne službe za zapošljavanje. Ti će dionici pomno pratiti provođenje predloženih mjera preko Odbora za praćenje.

               Sustavi upravljanja i nadzora

               30.Zahtjev sadržava opis sustava upravljanja i nadzora kojim se utvrđuju nadležnosti uključenih tijela. Belgija je obavijestila Komisiju da će financijskim doprinosom upravljati i da će ga nadzirati ista tijela koja su nadležna za upravljanje sredstvima iz Europskog socijalnog fonda (ESF).

               Obveze predmetne države članice

               31.Belgija je dostavila sva potrebna jamstva u vezi sa sljedećim:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi koji se odnose na kolektivno otpuštanje, a koji su utvrđeni nacionalnim zakonodavstvom i zakonodavstvom EU-a,

               –poduzeća koja su nastavila s radom nakon što su provela otpuštanja ispunila su svoje pravne obveze kojima se uređuju otpuštanja te su se u skladu s tim obvezama pobrinula za svoje radnike,

               –za predložene se mjere neće primati financijska potpora iz drugih fondova ili financijskih instrumenata Unije i spriječit će se dvostruko financiranje,

               –predložene mjere bit će komplementarne s mjerama koje se financiraju iz strukturnih fondova,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               32.EGF ne smije premašiti najveći godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  16

               33.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u i uzela u obzir broj ciljanih korisnika, predložene mjere te predviđene troškove, Komisija predlaže da se, radi osiguravanja financijskog doprinosa za zahtjev, mobilizira EGF u iznosu od 1 095 544 EUR, što predstavlja 60 % ukupnih troškova predloženih mjera.

               34.Predloženu će odluku o mobilizaciji EGF-a zajednički donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  17
               .

               Povezani akti

               35.Komisija će istodobno s podnošenjem ovog prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 1 095 544 EUR u odgovarajuću proračunsku liniju.

               36.Komisija će istodobno s donošenjem navedenog prijedloga odluke o mobilizaciji EGF-a provedbenim aktom donijeti odluku o financijskom doprinosu koja će stupiti na snagu na dan na koji Europski parlament i Vijeće donesu predloženu odluku o mobilizaciji EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji
                  (zahtjev iz Belgije – EGF/2015/007 BE/Hainaut – Namur Glass)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  18
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  19
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha Europskog fonda za prilagodbu globalizaciji (EGF) pružanje je potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine nastalih zbog globalizacije, zbog nastavka svjetske financijske i gospodarske krize ili nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013.
                  20

               (3)Dana 19. kolovoza 2015. Belgija je podnijela zahtjev EGF/2015/007 BE/Hainaut – Namur Glass za financijski doprinos iz EGF-a nakon otpuštanja i prestanaka djelatnosti (dalje u tekstu: „otpuštanja”) u ekonomskom sektoru razvrstanom u odjeljak 23 NACE-a Rev. 2 (Proizvodnja ostalih nemetalnih mineralnih proizvoda) u regijama razine NUTS 2
                  21
                Hainautu (B32) i Namuru (B35) u Belgiji. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)U skladu s člankom 6. stavkom 2. Uredbe (EU) br. 1309/2013 Belgija je odlučila osigurati usluge prilagođene potrebama sufinancirane iz EGF-a i za 100 mladih koji nisu zaposleni, ne školuju se i ne osposobljavaju (NEET).

               (5)U skladu s člankom 4. stavkom 2. Uredbe (EU) br. 1309/2013 potvrđuje se prihvatljivost zahtjeva Belgije jer otpuštanja znatno utječu na zaposlenost te lokalno, regionalno i nacionalno gospodarstvo.

               (6)Stoga bi trebalo mobilizirati EGF kako bi se za zahtjev koji je podnijela Belgija osigurao financijski doprinos u iznosu od 1 095 544 EUR.

               (7)Kako bi se sredstva iz EGF-a mogla što prije upotrijebiti, ova bi se Odluka trebala primjenjivati od dana njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2016. mobilizira se Europski fond za prilagodbu globalizaciji i osigurava iznos od 1 095 544 EUR za odobrena sredstva za preuzimanje obveza i odobrena sredstva za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja Odluke]
                  22
               .

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 855.

                     (2)
                  U smislu članka 3. Uredbe o EGF-u

                     (3)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.)

                     (4)
                  SL L 393, 30.12.2006., str. 1.

                     (5)
                  U skladu s člankom 7. stavkom 4. Uredbe (EU) br. 1309/2013.

                     (6)
                  „Overview of the Glass Sector”, Cambridge Econometrics, 22. listopada 2014.

                     (7)
                  „Rapport Annuel 2013”, Fédération de l'Industrie du Verre

                     (8)
                  „Une Politique Industrielle pour le secteur du verre”, Comité Economique et Social Européen, 8. srpnja 2014.

                     (9)
                  SYNDEX, 23. listopada 2013.

                     (10)
                  „Rapport Annuel 2013”, Fédération de l'Industrie du Verre

                     (11)
                  Podaci FOREM-a

                     (12)
                  SPF Economie, Classes moyennes et Energie, „Enquête sur les forces de travail”, 2015.

                     (13)
                  Valonska javna služba za zapošljavanje

                     (14)
                  IFAPME (Institut wallon de Formation en Alternance et des indépendants et Petites et Moyennes Entreprises) javni je institut za osposobljavanje koji pruža dvojno osposobljavanje povezano s poslom u obliku naukovanja i posebnih tečajeva za rukovoditelje malih i srednjih poduzeća

                     (15)
                  Približne vrijednosti dobivene na temelju broja korisnika i ukupnih troškova

                     (16)
                  SL L 347, 20.12.2013., str. 884.

                     (17)
                  SL C 373, 20.12.2013., str. 1.

                     (18)
                  SL L 347, 20.12.2013., str. 855.

                     (19)
                  SL C 373, 20.12.2013., str. 1.

                     (20)
                  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.)

                     (21)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.)

                     (22)
                  Datum unosi Parlament prije objave u SL-u


               EUROPSKA KOMISIJA
            Bruxelles, 27.7.2017.
            COM(2017) 403 final
            2017/0180(NLE)
            Prijedlog
            ODLUKE VIJEĆA
            o potpisivanju Sporazuma između Europske unije i Barbadosa o izmjeni Sporazuma između Europske zajednice i Barbadosa o ukidanju viza za kratkotrajni boravak

               OBRAZLOŽENJE

               1.KONTEKST PRIJEDLOGA

               Uredbom (EU) br. 610/2013 od 26. lipnja 2013.
                  1
                (dalje u tekstu „izmjena Zakonika o schengenskim granicama”) izmijenjene su Konvencija o provedbi Schengenskog sporazuma
                  2
                (CISA), Uredba (EZ) br. 562/2006
                  3
                (Zakonik o schengenskim granicama) i Uredba (EZ) br. 810/2009
                  4
                (Zakonik o vizama) te je među ostalim redefiniran koncept „kratkotrajnog boravka” državljana trećih zemalja u schengenskom prostoru. Od 18. listopada 2013. najdulje se trajanje odobrenog boravka državljana trećih zemalja u schengenskom prostoru, bez obzira na to je li im potrebna viza, definira kao „90 dana u bilo kojem razdoblju od 180 dana”. U odnosu na definiciju koja je do 18. listopada 2013. bila na snazi (tri mjeseca u razdoblju od šest mjeseci od datuma prvog ulaska), novi je koncept precizniji jer se njime trajanje utvrđuje u danima, a ne mjesecima. Štoviše, iz definicije je izostavljen izraz „od datuma prvog ulaska”, koji je izazvao mnoge nedoumice.

               Izmjenom Zakonika o schengenskim granicama učinjene su sve potrebne promjene pravne stečevine EU-a u pogledu viza i granica, tj. CISA-e, Zakonika o schengenskim granicama, Zakonika o vizama i Uredbe (EZ) br. 539/2001.
                  5
                Međutim, koncept kratkotrajnog boravka ugrađen je i u međunarodne sporazume koje je sklopila Europska unija. U sporazumima o ukidanju viza sklopljenima s Antigvom i Barbudom
                  6
               , Bahamima
                  7
               , Barbadosom
                  8
               , Brazilom
                  9
               , Mauricijusom
                  10
               , Svetim Kristoforom i Nevisom
                  11
                te Sejšelima
                  12
                još uvijek se pri definiranju trajanja kratkotrajnog boravka upućuje na staru definiciju („tri mjeseca u razdoblju od šest mjeseci od datuma prvog ulaska”
                  13
               ).

               Komisija je 16. srpnja 2014. donijela Preporuku za Odluku Vijeća o odobrenju otvaranja pregovora o izmjeni sporazuma o ukidanju viza za kratkotrajni boravak između Europske unije i prethodno navedenih država
                  14
               , koju je Vijeće donijelo 9. listopada 2014.
                  15
                Svrha je bila, kad je riječ o tih sedam država, primjenjivati novu definiciju kratkotrajnog boravka kako je navedena u izmjeni Zakonika o schengenskim granicama. Nadalje, definiranje „kratkotrajnog boravka” u sporazumima o ukidanju viza u danima umjesto u mjesecima omogućava jednostavniju provjeru i izračun elektroničkim sredstvima i stoga je prikladnije za centralizirane sustave upravljanja granicama, kao što je predloženi sustav ulaska/izlaska (EES)
                  16
               .

               Nakon što je dobila odobrenje Vijeća Komisija je započela pregovore o izmjeni sporazuma o ukidanju viza sa sedam država (Antigva i Barbuda, Bahami, Barbados, Brazil, Mauricijus, Sveti Kristofor i Nevis te Sejšeli).

               Pregovori s Barbadosom uspješno su dovršeni parafiranjem Sporazuma o izmjeni 8. veljače 2017. Obje su se stranke složile da će u čitavom Sporazumu o ukidanju viza između Europske unije i Barbadosa primjenjivati novu definiciju „kratkotrajnog boravka”. Usto, Sporazumom se mijenja i nekoliko tehničkih detalja (vidjeti u nastavku), ali ni jedna od tih izmjena ne utječe na putnika.

                  Posebni položaj Ujedinjene Kraljevine i Irske prikazan je u preambuli.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Za sklapanje sporazuma potrebno je odobrenje obje ugovorne stranke u skladu s njihovim postupcima. Sa strane Unije, to znači odluke Vijeća o potpisivanju i sklapanju Sporazuma.

               Ovaj se Prijedlog podnosi Vijeću kako bi Vijeće moglo odobriti potpisivanje Sporazuma o izmjeni Sporazuma između Europske zajednice i Barbadosa o ukidanju viza za kratkotrajni boravak.

               Sporazumom se osigurava pravna dosljednost, kao i usklađenost država članica, jer se u njemu dosljedno koristi nova definicija kratkotrajnog boravka kako je navedena u izmjeni Zakonika o schengenskim granicama, u kojoj je pojam „kratkotrajnog boravka” objašnjen na jasan način.

               Pravna osnova Prijedloga je članak 77. stavak 2. točka (a) Ugovora o funkcioniranju Europske unije (UFEU) u vezi s njegovim člankom 218.

               Unija nema ovlasti za izmjenu sporazuma o ukidanju viza koji bi obvezivali četiri države pridružene provedbi schengenske pravne stečevine, uključujući zajedničku viznu politiku. Kako bi se osigurao usklađeni pristup i provedba odredaba o trajanju odobrenog boravka u schengenskom prostoru, u Sporazum je uključena i zajednička izjava u kojoj se navodi da je poželjno da Barbados, s jedne strane, te Island, Lihtenštajn, Norveška i Švicarska, s druge strane, na odgovarajući način izmijene svoje postojeće bilateralne sporazume o ukidanju viza.

               •Supsidijarnost (za neisključivu nadležnost)

               Ako je jedna od ugovornih stranaka međunarodnog sporazuma Europska unija, niti jednu izmjenu takvog sporazuma ne mogu pravno provesti same države članice. Sporazum o ukidanju viza s Barbadosom sklopila je Europska unija. Stoga je potrebno djelovanje na razini Unije.

               Štoviše, ako bi države članice same sklapale sporazume o ukidanju viza, to bi utjecalo na pravnu stečevinu Unije u području viza (članak 3. stavak 2. UFEU-a).

               •Proporcionalnost

               Ovaj Prijedlog ne premašuje nužne mjere za postizanje željenog cilja, odnosno izmjene postojećeg Sporazuma o ukidanju viza između Barbadosa i Unije.

               3.UTJECAJ NA PRORAČUN

               Ovaj prijedlog ne uključuje dodatne troškove za proračun EU-a.

               4. REZULTATI EX POST EVALUACIJA, SAVJETOVANJA S DIONICAMA I PROCJENE UČINAKA

               •Savjetovanja s dionicima

               Vijeće je 9. listopada 2014. donijelo pregovaračke smjernice kojima ovlašćuje Komisiju da započne pregovore s Barbadosom o izmjeni sporazuma o ukidanju viza između dvije stranke. Države članice obaviještene su o tijeku pregovora na sastancima Radne skupine za vize.

               5.OSTALI DIJELOVI

               •Ishod pregovora

                  Komisija smatra da su ciljevi koje je Vijeće postavilo u svojim pregovaračkim smjernicama postignuti i da je nacrt sporazuma Uniji prihvatljiv.

                  Konačni se sadržaj može sažeti kako slijedi:

                  a) Trajanje boravka

                  Sporazumom se građanima Europske unije i državljanima Barbadosa omogućava boravak bez vize na državnom području druge ugovorne stranke od najviše 90 dana u bilo kojem razdoblju od 180 dana (umjesto najviše tri mjeseca u razdoblju od šest mjeseci od datuma prvog ulaska). Nova se definicija primjenjuje u čitavom Sporazumu između Europske unije i Barbadosa o ukidanju viza za kratkotrajni boravak.

                  b) Završna odredba – suspenzija Sporazuma (članak 8. stavak 4.)

               Sporazumom se mijenja zadnja rečenica članka 8. stavka 4. na sljedeći način: „Ugovorna stranka koja je suspendirala primjenu ovog Sporazuma odmah obavješćuje drugu ugovornu stranku ako prestanu postojati razlozi za tu suspenziju te ukida tu suspenziju.” Dodavanjem riječi „te ukida tu suspenziju” postojećem tekstu u izmijenjenom se Sporazumu pojašnjava da se suspenzija putovanja bez vize mora ukinuti ako prestanu postojati razlozi koji su do nje doveli. U tom se pogledu izmjenom usklađuje tekst Sporazuma o ukidanju viza s Barbadosom s tekstom svih ostalih sporazuma o ukidanju viza koje je Unija potpisala 2015. i 2016. Dana 14. lipnja 2016. o toj je izmjeni zatraženo mišljenje Radne skupine za vize i ni jedna država članica nije imala nikakvih primjedbi.

                  c) Zamjena riječi Zajednica riječju Unija

                  Od stupanja na snagu Ugovora iz Lisabona 1. prosinca 2009. Europska unija stekla je konsolidiranu pravnu osobnost. Međutim, izraz „Europska zajednica” i dalje je ugrađen u međunarodne sporazume koji su stupili na snagu prije Ugovora iz Lisabona, kao što je slučaj sa Sporazumom između Europske zajednice i Barbadosa o ukidanju viza za kratkotrajni boravak. Stoga se Sporazumom o izmjeni riječ Zajednica zamjenjuje riječju Unija u cijelom Sporazumu o ukidanju viza.

                  d) Zajedničke izjave

                  Sporazumu su priložene dvije zajedničke izjave:

                  – o tumačenju razdoblja od 90 dana u bilo kojem razdoblju od 180 dana i

                  – o Islandu, Norveškoj, Švicarskoj i Lihtenštajnu.

                  e) Stupanje na snagu

                  Sporazum stupa na snagu prvog dana šestog mjeseca koji slijedi nakon datuma na koji je zadnja ugovorna stranka obavijestila drugu o okončanju postupaka ratifikacije. Kako bi se zajamčila pravna sigurnost i omogućilo putnicima da razumiju propis i poštuju ga, potrebno je dovoljno dugo prijelazno razdoblje. Jednom kada se dovrši ratifikacija Sporazuma šestomjesečno će razdoblje omogućiti putnicima da dovrše kratkotrajni boravak, koji se još u potpunosti računa u skladu sa starom definicijom, prije nego što nova definicija kratkotrajnog boravka i njezino referentno prethodno razdoblje od 180 dana stupe na snagu.

                  Niti jedna druga odredba postojećeg Sporazuma između Europske zajednice i Barbadosa o ukidanju viza za kratkotrajni boravak ne mijenja se Sporazumom o izmjeni, uključujući teritorijalno područje primjene.

               6.ZAKLJUČAK

               S obzirom na navedeno Komisija predlaže da Vijeće odluči o potpisivanju Sporazuma u ime Unije i ovlasti predsjednika Vijeća da imenuje osobu ili osobe koje će biti ovlaštene za potpisivanje Sporazuma u ime Unije.

               2017/0180 (NLE)

               Prijedlog

               ODLUKE VIJEĆA

               o potpisivanju Sporazuma između Europske unije i Barbadosa o izmjeni Sporazuma između Europske zajednice i Barbadosa o ukidanju viza za kratkotrajni boravak

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Odlukom od 30. studenoga 2009. Vijeće je sklopilo Sporazum između Europske zajednice i Barbadosa o ukidanju viza za kratkotrajni boravak. Sporazumom se građanima Europske unije i državljanima Barbadosa omogućava boravak bez vize na državnom području druge ugovorne stranke od „najviše tri mjeseca u razdoblju od šest mjeseci”.

               (2)Uredbom (EU) br. 610/2013 Europskog parlamenta i Vijeća
                  17
                uvedene su horizontalne promjene pravne stečevine Unije u pogledu viza i granica, a kratkotrajni je boravak definiran kao boravak od najviše 90 dana u bilo kojem razdoblju od 180 dana.

               (3)Potrebno je da u Sporazum između Unije i Barbadosa o ukidanju viza za kratkotrajni boravak bude ugrađena ta nova definicija kako bi se u potpunosti uskladio režim Unije u pogledu kratkotrajnog boravka.

               (4)Vijeće je 9. listopada 2014. donijelo odluku kojom ovlašćuje Komisiju da započne pregovore o izmjeni Sporazuma između Europske zajednice i Barbadosa o ukidanju viza za kratkotrajni boravak („Sporazum”).

               (5)Pregovori s Barbadosom o Sporazumu uspješno su zaključeni 8. veljače 2017. kada su glavni pregovarači Unije i Barbadosa parafirali taj Sporazum i razmijenili pisma.

               (6)Sporazum bi trebalo potpisati, a izjave priložene Sporazumu trebalo bi odobriti u ime Unije.

               (7)Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ
                  18
               . Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (8)Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ
                  19
               . Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               DONIJELO JE OVU ODLUKU:

               Članak 1.

               Odobrava se potpisivanje u ime Unije Sporazuma između Europske unije i Barbadosa o izmjeni Sporazuma između Europske zajednice i Barbadosa o ukidanju viza za kratkotrajni boravak („Sporazum”), podložno sklapanju Sporazuma.

               Tekst Sporazuma priložen je ovoj Odluci.

               Članak 2.

               Izjave priložene ovoj Odluci odobravaju se u ime Unije.

               Članak 3.

               Predsjednik Vijeća ovlašćuje se da odredi osobu ili osobe koje će biti ovlaštene za potpisivanje Sporazuma u ime Unije.

               Članak 4.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 182, 29.6.2013., str. 1.

                     (2)
                  SL L 239, 22.9.2000., str. 19.

                     (3)
                  SL L 105, 13.4.2006., str. 1.

                     (4)
                  SL L 243, 15.9.2009., str. 1.

                     (5)
                  SL L 081, 21.3.2001., str. 1.

                     (6)
                  SL L 169, 30.6.2009., str. 3.

                     (7)
                  SL L 169, 30.6.2009., str. 24.

                     (8)
                  SL L 169, 30.6.2009., str. 10.

                     (9)
                  EU je s Brazilom sklopio dva sporazuma, jedan za nositelje običnih putovnica (SL L 255, 21.9.2012., str. 4.), a drugi za nositelje diplomatskih i službenih putovnica (SL L 66, 12.3.2011., str. 2.).

                     (10)
                  SL L 169, 30.6.2009., str. 17.

                     (11)
                  SL L 169, 30.6.2009., str. 38.

                     (12)
                  SL L 169, 30.6.2009., str. 31.

                     (13)
                  Vidjeti „Svrhu” i „Trajanje boravka” u sporazumima.

                     (14)
                  COM(2014) 468 final.

                     (15)
                  Odluka Vijeća o ovlašćivanju Komisije da započne pregovore o izmjeni sporazuma o ukidanju viza za kratkotrajni boravak između Europske unije/zajednice i Antigve i Barbude, Zajednice Bahama, Barbadosa, Savezne Republike Brazila, Republike Mauricijusa, Federacije Svetog Kristofora i Nevisa te Republike Sejšela, koju je Vijeće donijelo 9. listopada 2014.

                     (16)
                  COM(2016) 194 final.

                     (17)
                  Uredba (EU) br. 610/2013 Europskog parlamenta i Vijeća od 26. lipnja 2013. o izmjeni Uredbe (EZ) br. 562/2006 Europskog parlamenta i Vijeća o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama), Konvencije o provedbi Schengenskog sporazuma, uredaba Vijeća (EZ) br. 1683/95 i (EZ) br. 539/2001 i uredaba (EZ) br. 767/2008 i (EZ) br. 810/2009 Europskog parlamenta i Vijeća, SL L 182, 29.6.2013., str. 1.

                     (18)
                  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (19)
                  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

    ---documentbreak---

               EUROPSKA KOMISIJA
            Bruxelles, 27.7.2017.
            COM(2017) 403 final
            PRILOG

            Prijedlogu odluke Vijeća
            o potpisivanju Sporazuma između Europske unije i Barbadosa o izmjeni Sporazuma između Europske zajednice i Barbadosa o ukidanju viza za kratkotrajni boravak

               PRILOG

               Prijedlogu odluke Vijeća

               o potpisivanju Sporazuma između Europske unije i Barbadosa o izmjeni Sporazuma između Europske zajednice i Barbadosa o ukidanju viza za kratkotrajni boravak

               SPORAZUM

               između Europske unije i Barbadosa o izmjeni Sporazuma između Europske zajednice i Barbadosa o ukidanju viza za kratkotrajni boravak

               EUROPSKA UNIJA,

               s jedne strane, i

               BARBADOS,

               s druge strane,

               dalje u tekstu zajednički „ugovorne stranke”,

               UZIMAJUĆI U OBZIR Sporazum između Europske zajednice i Barbadosa o ukidanju viza za kratkotrajni boravak (dalje u tekstu „Sporazum”), koji je stupio na snagu 1. ožujka 2010.,

               POTVRĐUJUĆI važnost olakšavanja međuljudskih kontakata,

               PRIMIVŠI NA ZNANJE da je Sporazum prihvatljiv za građane ugovornih stranaka,

               UZIMAJUĆI U OBZIR da definicija kratkotrajnog boravka navedena u Sporazumu (tri mjeseca u razdoblju od šest mjeseci od datuma prvog ulaska) nije dovoljno precizna, a tumačenje „datuma prvog ulaska” može izazvati nedoumice,

               VODEĆI RAČUNA O TOME da su Uredbom (EU) br. 610/2013 od 26. lipnja 2013. uvedene horizontalne promjene pravne stečevine EU-a u pogledu viza i granica i da je u njoj kratkotrajni boravak definiran kao boravak od „90 dana u bilo kojem razdoblju od 180 dana”,

               UZIMAJUĆI U OBZIR da je zbog sustava ulaska/izlaska koji će utvrditi Europska unija potrebno upotrebljavati jedinstvenu i jasnu definiciju kratkotrajnog boravka primjenjivu na sve državljane trećih zemalja,

               ŽELEĆI osigurati nesmetan protok putnika na graničnim prijelazima ugovornih stranaka,

               POTVRĐUJUĆI da Sporazum obuhvaća građane svih država članica Europske unije, osim Ujedinjene Kraljevine i Irske,

               UZIMAJUĆI U OBZIR Protokol o stajalištu Ujedinjene Kraljevine i Irske u pogledu područja slobode, sigurnosti i pravde i Protokol o schengenskoj pravnoj stečevini uključenoj u okvir Europske unije, priložen Ugovoru o Europskoj uniji i Ugovoru o funkcioniranju Europske unije, te potvrđujući da se odredbe ovog Sporazuma ne primjenjuju na Ujedinjenu Kraljevinu i Irsku,

               SPORAZUMJELI SU SE KAKO SLIJEDI:

               Članak 1.

               Sporazum se mijenja u skladu s odredbama ovog članka:

               (1)U naslovu i u članku 3. stavku 5., članku 6. stavku 1. te članku 8. stavku 7. riječ „Zajednica” zamjenjuje se riječju „Unija”.

               (2)U članku 1. riječi „tri mjeseca u razdoblju od šest mjeseci” zamjenjuju se riječima „90 dana u bilo kojem razdoblju od 180 dana”.

               (3)Članak 4. stavak 1. zamjenjuje se sljedećim:

               „Građani Europske unije mogu boraviti na državnom području Barbadosa najviše 90 dana u bilo kojem razdoblju od 180 dana.”

               (4)Članak 4. stavak 2. zamjenjuje se sljedećim:

               „Građani Barbadosa mogu boraviti na državnom području država članica koje u cijelosti primjenjuju schengensku pravnu stečevinu najviše 90 dana u bilo kojem razdoblju od 180 dana. To se razdoblje izračunava neovisno o bilo kojem boravku u državi članici koja još u cijelosti ne primjenjuje schengensku pravnu stečevinu.

               Građani Barbadosa mogu boraviti najviše 90 dana u bilo kojem razdoblju od 180 dana na državnom području svake države članice koja još u cijelosti ne primjenjuje schengensku pravnu stečevinu, neovisno o razdoblju boravka izračunanom za državno područje država članica koje u cijelosti primjenjuju schengensku pravnu stečevinu.”

               (5)U članku 4. stavku 3. riječi „tri mjeseca” zamjenjuju se riječima „90 dana”, a riječ „Zajednica” riječju „Unija”.

               (6)Posljednja rečenica članka 8. stavka 4. zamjenjuje se sljedećim:

               „Ugovorna stranka koja je suspendirala primjenu ovog Sporazuma odmah obavješćuje drugu ugovornu stranku ako prestanu postojati razlozi za tu suspenziju te ukida tu suspenziju.”

               Članak 2.

               Ugovorne stranke ratificiraju ili potvrđuju ovaj Sporazum u skladu sa svojim odgovarajućim postupcima i on stupa na snagu prvog dana šestog mjeseca nakon datuma na koji je zadnja stranka obavijestila drugu o okončanju prethodno navedenih postupaka.

               Sastavljeno u […], […] dana […] godine dvije tisuće sedamnaeste, u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               Za Europsku uniju

               Za Barbados

               ZAJEDNIČKA IZJAVA U VEZI S ISLANDOM, NORVEŠKOM, ŠVICARSKOM I LIHTENŠTAJNOM

               Poželjno je da tijela Norveške, Islanda, Švicarske i Lihtenštajna, s jedne strane, i Barbadosa, s druge strane, bez odlaganja izmijene postojeće bilateralne sporazume o ukidanju viza za kratkotrajni boravak u skladu s odredbama ovog Sporazuma.

               Zajednička izjava o tumačenju razdoblja od 90 dana u bilo kojem razdoblju od 180 dana

               Ugovorne stranke suglasne su da razdoblje od najviše 90 dana u bilo kojem razdoblju od 180 dana, kako je utvrđeno u članku 4. Sporazuma, znači neprekidni posjet ili nekoliko uzastopnih posjeta čije ukupno trajanje ne prelazi 90 dana u bilo kojem razdoblju od 180 dana.

               Pojam „bilo koji” podrazumijeva primjenu pomičnog referentnog razdoblja od 180 dana, promatrajući unatrag u odnosu na svaki dan boravka prethodno razdoblje od 180 dana, kako bi se provjerilo poštuje li se i dalje zahtjev boravka od najviše 90 dana u bilo kojem razdoblju od 180 dana. Među ostalim, to znači da se u slučaju odsutnosti u neprekinutom razdoblju od 90 dana dozvoljava novi boravak u trajanju do 90 dana.

               ________


               EUROPSKA KOMISIJA
            Bruxelles, 26.1.2017.
            COM(2017) 45 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Fonda solidarnosti Europske unije radi pružanja pomoći Ujedinjenoj Kraljevini, Cipru i Portugalu

               OBRAZLOŽENJE

               Uredbom Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  1
               , a posebno njezinim člankom 10., omogućuje se mobilizacija Fonda solidarnosti Europske unije do godišnje gornje granice od 500 000 000 EUR (u cijenama iz 2011.) iznad gornjih granica relevantnih naslova financijskog okvira.

               Uvjeti prihvatljivosti za Fond opisani su u Uredbi Vijeća (EZ) br. 2012/2002 o osnivanju Fonda solidarnosti Europske unije kako je izmijenjena Uredbom (EU) br. 661/2014 Europskog parlamenta i Vijeća od 15. svibnja 2014.

               Na temelju zahtjevâ Ujedinjene Kraljevine, Cipra i Portugala pomoć iz fonda, izračunana na temelju procjene ukupne nastale štete, iznosi:

                        Katastrofa

                        Ukupna izravna šteta

                        (u milijunima EUR)

                        Primijenjeni prag za regionalne katastrofe

                        (u milijunima EUR)

                        Primijenjeni prag za katastrofe velikih razmjera

                        (u milijunima EUR)

                        2,5 % ukupne izravne štete do praga za katastrofe velikih razmjera

                        (u EUR)

                        6 % ukupne izravne štete iznad praga za katastrofe velikih razmjera

                        (u EUR)

                        Ukupni predloženi iznos pomoći

                        (u EUR)

                        Ujedinjena Kraljevina – poplave u 2016. (regionalna katastrofa)

                        2 412,042

                        626,764

                        nije primjenjivo

                        60 301 050

                        –

                        60 301 050

                        Cipar – suše i požari u 2016. (katastrofe velikih razmjera)

                        180,803

                        nije primjenjivo

                        101,412

                        2 535 300

                        4 763 460

                        7 298 760

                        Portugal – požari u Madeiri u 2016. (regionalna katastrofa)

                        157,000

                        40,850

                        nije primjenjivo

                        3 925 000

                        –

                        3 925 000

                        UKUPNO

                        71 524 810

               U svjetlu ispitivanja spomenutih zahtjevâ
                  2
                i s obzirom na najveći iznos koji je moguće dodijeliti iz Fonda te mogućnosti preraspodjele odobrenih sredstava Komisija predlaže mobilizaciju Fonda solidarnosti Europske unije u ukupnom iznosu od 71 524 810 EUR.

               Komisija će predstaviti nacrt izmjene proračuna (NIP) kako bi se u proračun za 2017. unijela posebna odobrena sredstva za preuzimanje obveza i odobrena sredstva za plaćanje.

               U slučaju neslaganja pokreće se postupak trijaloga u skladu s točkom 11. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  3
               .

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Fonda solidarnosti Europske unije radi pružanja pomoći Ujedinjenoj Kraljevini, Cipru i Portugalu

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije
                  4
               , a posebno njezin članak 4. stavak 3.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  5
               , a posebno njegovu točku 11.,

               uzimajući u obzir prijedlog Europske komisije,

               budući da:

               (1)Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije kako bi pokazala solidarnost sa stanovništvom regija pogođenih prirodnim katastrofama.

               (2)Sredstva Fonda ne smiju prelaziti najveći godišnji iznos od 500 000 000 EUR (cijene iz 2011.), kako je utvrđeno člankom 10. Uredbe Vijeća (EU, Euratom) br. 1311/2013
                  6
               .

               (3)Ujedinjena Kraljevina podnijela je 26. veljače 2016. zahtjev za mobilizaciju Fonda nakon što je 11 regija
                  7
                pogođeno poplavama u razdoblju od prosinca 2015. do siječnja 2016. Tijela Ujedinjene Kraljevine u zahtjevu su naglasila da procjena štete nije potpuna te da su relevantni iznosi samo privremeni. Konačni zahtjev dovršen je 22. rujna 2016.

               (4)Cipar je 5. rujna 2016. podnio zahtjev za mobilizaciju Fonda zbog posljedica jake suše u razdoblju nakon listopada 2015. i šumskih požara koji su izbili 18. i 19. lipnja 2016.

               (5)Portugal je 21. rujna 2016. podnio zahtjev za mobilizaciju Fonda nakon izbijanja šumskih požara na otoku Madeiri u razdoblju od 8. do 13. kolovoza 2016.

               (6)Zahtjevi Ujedinjene Kraljevine, Cipra i Portugala ispunjavaju uvjete za osiguravanje financijskog doprinosa iz Fonda kako su utvrđeni člankom 4. Uredbe (EZ) br. 2012/2002.

               (7)Stoga bi trebalo mobilizirati sredstva iz Fonda kako bi se osigurao financijski doprinos za Ujedinjenu Kraljevinu, Cipar i Portugal.

               (8)Radi što brže mobilizacije Fonda ovu bi Odluku trebalo primjenjivati od dana njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Unije za financijsku godinu 2017. mobilizira se Fond solidarnosti Europske unije te se u odobrenim sredstvima za plaćanje i odobrenim sredstvima za preuzimanje obveza osiguravaju sljedeći iznosi:

               (a) iznos od 60 301 050 EUR za Ujedinjenu Kraljevinu;

               (b) iznos od 7 298 760 EUR za Cipar;

               (c) iznos od 3 925 000 EUR za Portugal.

               Članak 2.

               Ova Odluka stupa na snagu na dan objave u Službenom listu Europske unije.

               Primjenjuje se od … [datum donošenja]**.

                  8Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 884.

                     (2)
                  Komunikacija Komisiji C(2017) 124 od 13. siječnja 2017. za Ujedinjenu Kraljevinu i Komunikacija Komisiji C(2017) 358 od 24. siječnja 2017. za Cipar i Portugal.

                     (3)
                  SL C 373, 20.12.2013., str. 1.

                     (4)
                  SL L 311, 14.11.2002., str. 3.

                     (5)
                  SL C 373, 20.12.2013., str. 1.

                     (6)
                  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).

                     (7)
                  UKC2-Northumberland, UKD1-Cumbria, UKD3-Great Manchester, UKD4-Lancashire, UKE2-North Yorkshire, UKE4-West Yorkshire, UKL1-West Wales and the Valleys, UKM2-Eastern Scotland,   UKM3-South Western Scotland, UKM5-North Eastern Scotland i UKN0-Northern Ireland.

                     (8)
                   Datum unosi Parlament prije objave u SL-u.